CELEX: 32021R1771
Language: lv
Date: 2021-10-07 00:00:00
Title: Komisijas Regula (ES) 2021/1771 (2021. gada 7. oktobris), ar ko attiecībā uz redīsu lapām groza Eiropas Parlamenta un Padomes Regulas (EK) Nr. 396/2005 I pielikumu (Dokuments attiecas uz EEZ)

8.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 356/30
               
            
         KOMISIJAS REGULA (ES) 2021/1771
         (2021. gada 7. oktobris),
         ar ko attiecībā uz redīsu lapām groza Eiropas Parlamenta un Padomes Regulas (EK) Nr. 396/2005 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 396/2005 (2005. gada 23. februāris), ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 4. pantu,
         tā kā:
         
                     (1)
                  
                  
                     Regulas (EK) Nr. 396/2005 I pielikumā ir uzskaitīti tie augu un dzīvnieku izcelsmes produkti, uz kuriem attiecas minētajā regulā noteiktie maksimāli pieļaujamie pesticīdu atlieku līmeņi (MAL) un kuriem piemēro minētās regulas noteikumus.
                  
               
                     (2)
                  
                  
                     Komisijas Regula (ES) 2018/62 (2) cita starpā I pielikuma B daļā iekļāva preci “redīsu lapas” un to sasaistīja ar preci “lapu kāposti” minētā pielikuma A daļā. Tāpēc lapu kāpostiem noteikto MAL piemēro arī redīsu lapām.
                  
               
                     (3)
                  
                  
                     Atlieku noteikšanas izmēģinājumu dati, kas vajadzīgi, lai apstiprinātu, vai šī klasifikācija būtu piemērota, Regulas (ES) 2018/62 pieņemšanas laikā nebija pieejami, tāpēc ar Komisijas Regulu (ES) 2018/1049 (3) tika noteikts pārejas periods. Lai dalībvalstis varētu iegūt šādus datus, tika ieviesta zemsvītras piezīme, kas saistīta ar preci “redīsu lapas” un līdz 2021. gada 31. decembrim šo preci atbrīvo no “lapu kāpostiem” noteikto MAL piemērošanas.
                  
               
                     (4)
                  
                  
                     Tā kā dalībvalstis, kas cenšas šādus datus iegūt, nesen informēja Komisiju, ka datu ieguve kavējas, attiecīgais pārejas periods būtu jāpagarina vēl par trim gadiem, lai varētu pabeigt izmēģinājumus un to novērtēšanu.
                  
               
                     (5)
                  
                  
                     Tāpēc attiecīgā zemsvītras piezīme Regulas (EK) Nr. 396/2005 I pielikumā būtu attiecīgi jāgroza.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 396/2005 I pielikuma B daļā 3. zemsvītras piezīmi aizstāj ar šādu:
            
                        “(3)
                     
                     
                        Redīsu lapām MAL piemēro no 2025. gada 1. janvāra.”
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 7. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 70, 16.3.2005., 1. lpp.
         
         
            (2)  Komisijas Regula (ES) 2018/62 (2018. gada 17. janvāris), ar ko aizstāj Eiropas Parlamenta un Padomes Regulas (EK) Nr. 396/2005 I pielikumu (OV L 18, 23.1.2018., 1. lpp.).
         
            (3)  Komisijas Regula (ES) 2018/1049 (2018. gada 25. jūlijs), ar ko groza Eiropas Parlamenta un Padomes Regulas (EK) Nr. 396/2005 I pielikumu (OV L 189, 26.7.2018., 9. lpp.).